“የሸዋ ታሪክ የእኛ ታሪክ ነው፤ ሸዋን ሳናለማ ኢትዮጵያን አለማን ማለት አንችልም፡፡’’ የህያው የጥበብ ጉዞ ተጓዦች
ባሕር ዳር፡ ጥቅምት 09/2012 ዓ.ም (አብመድ) ታሪክ የማስተዋዎቅ ኃላፊነታቸውን እንደሚወጡ የህያው የጥበብ ጉዞ አባላት ተናገሩ፡፡“6ኛው ህያው የጥበብ ጉዞ በታሪካዊቷ የሸዋ ምድር’’ በሚል መሪ ሐሳብ በአማራ ክልል ሰሜን ሸዋ ዞን ታሪካዊ እና የመስህብ ሥፍራዎች ጉብኝት እየተካሄደ ይገኛል፡፡ ጥቅምት 5/2012 የተጀመረው ጉብኝቱ እስከ ጥቅምት 10/2012 ይቀጥላል፡፡ በጉዞው ከ16 የሀገር ውስጥ መገናኛ ብዙኃን የተውጣጡ ጋዜጠኞች፣ የታሪክ ተመራማሪዎች እና ደራሲያን እየተሳተፉ ይገኛሉ፡፡የጉብኝቱ ዓላማ ታሪካዊ እና የመስህብ ስፍራዎችን በማዎቅ ሁሉም በየተሰማራበት የሙያ ዘርፍ ለትውልድ የማሳወቅ ኃላፊነትን እንዲወጣ ማድረግ ነው፡፡